Gustav Kirchhoff

Gustav Robert Kirchhoff () var ein tysk fysikar.

Han var professor ved universitetet i Breslau frå 1850, i Heidelberg frå 1854, i Berlin frå 1875. Kirchhoff var matematisk fysikar og ein av grunnleggjarane av den matematiske eller teoretiske fysikken. Han fann lovane for fordeling av elektrisk straum i forgreina leiarar, Kirchhoff-lovane, og handsama problemet om den elektriske straumen i leiarar som ikkje er sylindriske. Vidare handsama han Fresnels bøyningsteori og gjorde han om til ein eksakt matematisk teori, eit arbeid som vart ført vidare av A. Sommerfeld. Han handsama den mekaniske varmeteorien og varmeleiinga. Saman med R. Bunsen oppdaga han spektralanalysen. Oppdaginga førte han til den kjende lova at utstrålingsevnen og absorpsjonsevnen til stoff for stråling av same slag er proporsjonale, den såkalla Kirchhoffs strålingslov.

Kjelder
 Gustav Robert Kirchhoff. (14. februar 2009). I Store norske leksikon. Henta 10. november 2013.

Kategori:Folk frå Kaliningrad
Kategori:Tyske fysikarar
Kategori:Optiske fysikarar
Kategori:Grunnstoffoppdagarar
Kategori:Folk frå Aust-Preussen
Kategori:Folk frå Königsberg
Kategori:Elevar ved Universitetet i Königsberg
Kategori:Medlemmar av Royal Society of Edinburgh
Kategori:Medlemmar av Royal Society
Kategori:Fysikarar på 1800-talet